
ANYKŠČIŲ RAJONO SAVIVALDYBĖS ADMINISTRACIJOS
DIREKTORIUS

ĮSAKYMAS
[bookmark: _Hlk114497036][bookmark: _Hlk115245554]DĖL INTEGRALIOS PAGALBOS TEIKIMO ĮGYVENDINANT 2021–2027 METŲ EUROPOS SĄJUNGOS FONDŲ INVESTICIJŲ PROGRAMOS LĖŠOMIS FINANSUOJAMĄ PROJEKTĄ PARTNERIŲ ATRANKOS ANYKŠČIŲ RAJONO SAVIVALDYBĖJE TVARKOS APRAŠO PATVIRTINIMO IR KOMISIJOS SUDARYMO  

2022 m. spalio 28 d. Nr. 1-AĮ-835
Anykščiai

[bookmark: _Hlk117750751]Vadovaudamasi Lietuvos Respublikos vietos savivaldos įstatymo 29 straipsnio 8 dalies 2 punktu, Integralios pagalbos plėtros 2022–2029 metų veiksmų plano, patvirtinto Lietuvos Respublikos socialinės apsaugos ir darbo ministro 2022 m. rugpjūčio 24 d. įsakymu Nr. A1-552 „Dėl Integralios pagalbos plėtros 2022–2029 metų veiksmų plano patvirtinimo“, 12, 14 punktais, atsižvelgdama į Lietuvos Respublikos socialinės apsaugos ir darbo ministro 2022 m. rugsėjo 2 d. raštą Nr. (19.1E-33) SD-3326 „Dėl integralios pagalbos teikimo“:
1.	Sudarau Integralios pagalbos teikimo įgyvendinant 2021–2027 metų Europos sąjungos fondų investicijų programos lėšomis finansuojamą projektą (toliau – Projektas) partnerių atrankos Anykščių rajono savivaldybėje komisiją:
[bookmark: _Hlk115765806]1.1. LAURA STALAUSKAITĖ – komisijos pirmininkė, Anykščių rajono savivaldybės administracijos Socialinės paramos skyriaus vedėjo pavaduotoja;
[bookmark: _Hlk117676560]1.2. VAIDA LAURUKĖNIENĖ – komisijos pirmininko pavaduotoja, Anykščių rajono savivaldybės administracijos Socialinės paramos skyriaus vyriausioji specialistė;
[bookmark: _Hlk117676585]1.3. ASTA FALLIN – komisijos narė, Anykščių rajono savivaldybės administracijos Socialinės paramos skyriaus vyriausioji specialistė.
2.	Pavedu Anykščių rajono savivaldybės administracijos Socialinės paramos skyriaus vyriausiajai specialistei Silvijai Mėlynienei vykdyti komisijos sekretoriaus funkcijas.
[bookmark: _Hlk117681726]3.	Tvirtinu Projekto partnerių teikti integralią pagalbą vaikams su negalia, suaugusiems asmenims su negalia, senyvo amžiaus asmenims atrankos tvarkos aprašą (pridedama).
4.	Pavedu komisijai atlikti paraiškų vertinimą ir atrinkti Projekto partnerius ne vėliau kaip iki 2022 m. lapkričio 24 d.
5.	Nurodau, kad šis įsakymas per vieną mėnesį gali būti skundžiamas Anykščių rajono savivaldybės administracijos direktoriui (J. Biliūno g. 23, 29111 Anykščiai) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka.

Administracijos direktorė					Ligita Kuliešaitė 









PATVIRTINTA
Anykščių rajono savivaldybės administracijos direktoriaus 2022 m. spalio 28 d. įsakymu Nr. 1-AĮ-835 


INTEGRALIOS PAGALBOS TEIKIMO ĮGYVENDINANT 2021–2027 METŲ EUROPOS SĄJUNGOS FONDŲ INVESTICIJŲ PROGRAMOS LĖŠOMIS FINANSUOJAMĄ PROJEKTĄ PARTNERIŲ ATRANKOS ANYKŠČIŲ RAJONO SAVIVALDYBĖJE TVARKOS APRAŠAS


I SKYRIUS
BENDROSIOS NUOSTATOS

1.	Integralios pagalbos teikimo įgyvendinant 2021–2027 metų Europos Sąjungos fondų investicijų programos lėšomis finansuojamą projektą (toliau – Projektas) partnerių atrankos tvarkos Anykščių rajono savivaldybėje aprašas (toliau – Aprašas) reglamentuoja reikalavimus pareiškėjams, jų teikiamoms paraiškoms, partnerio atrankos konkurso organizavimo tvarką, Partnerio atrankos komisijos (toliau – Komisija) darbo organizavimą, paraiškų vertinimo kriterijus, finansavimą ir kitas sąlygas.
[bookmark: _Hlk115419472]2.	Aprašas parengtas vadovaujantis Integralios pagalbos plėtros 2022–2029 metų veiksmų planu, patvirtintu Lietuvos Respublikos socialinės apsaugos ir darbo ministro 2022 m. rugpjūčio 24 d. įsakymu Nr. A1-552 ,,Dėl Integralios pagalbos plėtros 2022-2029 metų veiksmų plano patvirtinimo“ (toliau – Planas), Bendrosios praktikos slaugos paslaugų teikimo integralią pagalbą gaunantiems asmenims tvarkos aprašu, patvirtintu Lietuvos Respublikos sveikatos apsaugos ministro 2022 m. balandžio 5 d. įsakymu Nr. V-691 „Dėl bendrosios  praktikos slaugos paslaugų teikimo integralią pagalbą gaunantiems asmenims tvarkos aprašo patvirtinimo“, Lietuvos Respublikos socialinių paslaugų įstatymu.
3.	Partnerio atrankos tikslas – atrinkti Projekto partnerius, kurie užtikrintų kokybišką integralios pagalbos paslaugų teikimą Projekto įgyvendinimo laikotarpiu, teikiant integralios pagalbos paslaugas vaikams su negalia, suaugusiems su negalia ir senyvo amžiaus asmenims. Anykščių rajono savivaldybės teritorijoje.
4.	Apraše vartojamos sąvokos:
4.1.	paraiška – Anykščių rajono savivaldybės administracijos direktoriaus įsakymu patvirtintas nustatytos formos dokumentas, teikiamas atrankos konkursui siekiant būti partneriu teikiant integralios pagalbos paslaugas; 
4.2.	partneris – integralios pagalbos paslaugų teikėjas, išreiškęs norą tapti Projekto partneriu, laiku pateikęs visus reikalingus atrankai dokumentus, kurio paraiška palankiai įvertinta Komisijos, atrinktas dalyvauti Projekte ir pasirašęs jungtinės veiklos sutartį dėl Projekto įgyvendinimo;
4.3.	kvietimas – siūlymas teikti paraiškas dalyvauti Projekto partnerio atrankoje pagal atrankos konkurso skelbime nurodytą sritį – integralios pagalbos paslauga;
4.4.	pareiškėjai – viešieji, privatieji juridiniai asmenys, išreiškę norą būti integralios pagalbos paslaugų teikimo partneriu ir atrankos konkursui pateikę paraišką;
4.5.	integralios pagalbos paslaugos – dienos socialinės globos ir bendrosios praktikos slaugos paslaugų teikimas vaikams su negalia, suaugusiems asmenims su negalia, senyvo amžiaus asmenims jų namuose, savivaldybės įstaigose, kuriose įgyvendinamos ikimokyklinio ugdymo programos ikimokyklinio amžiaus vaikams su negalia (iki 7 m.).  
Kitos šiame Apraše vartojamos sąvokos atitinka Lietuvos Respublikos socialinių paslaugų įstatyme vartojamas sąvokas. 
5.	Integralios pagalbos tikslas – atsižvelgiant į individualius asmens poreikius, suteikti jam individualią kokybišką integralią pagalbą.
II SKYRIUS
REIKALAVIMAI PROJEKTO PARTNERIUI

6.	Atrankai paraiškas gali teikti pareiškėjai, siekiantys būti partneriu, atitinkantys šiuos reikalavimus:
6.1.	viešieji, privatieji, juridiniai asmenys, teikiantys integralią pagalbą: 
6.1.1.	paraiškos pateikimo dieną turintys ne mažesnę nei 2 metų dienos socialinės globos ir slaugos paslaugų teikimo Anykščių rajono savivaldybės teritorijoje patirtį;
6.1.2. įgyvendinti projektą, užtikrinti jo atitiktį dienos socialinės globos ir slaugos paslaugų teikimo reikalavimams:
[bookmark: _Hlk115419934]6.1.2.1. turėti įstaigos socialinės globos vaikams su negalia, suaugusiems asmenims su negalia, senyvo amžiaus asmenims namuose licenciją;
6.1.2.2. turėti įstaigos asmens sveikatos priežiūros licenciją teikti bendrosios praktikos slaugos ar bendruomenės slaugos paslaugas;
6.1.2.3. turėti higienos pasus ir kitus dokumentus, reikalingus šioms paslaugoms teikti;
6.1.2.4. turėti reikiamos kvalifikacijos bendrosios praktikos slaugos paslaugas teikiančius specialistus: slaugytojus, turinčius galiojančią slaugos praktikos licenciją verstis slaugos praktika pagal bendrosios praktikos slaugytojo profesinę kvalifikaciją ir slaugytojo padėjėjus, turinčius Lietuvos Respublikos teisės aktų nustatyta tvarka jam suteiktą slaugytojo padėjėjo spaudo numerį;
6.1.2.5. turėti įdarbintus įstaigoje reikiamos Lietuvos Respublikos socialinių paslaugų įstatyme nustatytos kvalifikacijos dienos socialinės globos asmens namuose paslaugas teikiančius specialistus: socialinius ir individualios priežiūros darbuotojus ir kitus socialinių paslaugų srities darbuotojus (psichologus, užimtumo specialistus), sveikatos priežiūros, švietimo, ugdymo specialistus, psichoterapeutus, reabilitacijos specialistus. (Reabilitacijos specialistų (kineziterapeutų, gydomojo masažo specialistų ir kt.), psichologų paslaugos prireikus gali būti perkamos iš kitų asmenų.);  
6.1.2.6. turėti sudarytas jungtinės veiklos (partnerystės) sutartis, jeigu integralios pagalbos paslaugų teikimui reabilitacijos specialistų, psichologų paslaugos perkamos iš kitų asmenų;
6.1.3.	nėra likviduojamas, sustabdęs ar apribojęs veiklą;
6.1.4.	nėra įsiteisėjusio teismo sprendimo dėl paramos iš ES ir/ar Lietuvos Respublikos biudžeto lėšų naudojimo pažeidimų;
6.1.5.	neturi neįvykdytų mokesčių ar socialinio draudimo įmokų mokėjimo įsipareigojimų pagal Lietuvos Respublikos teisės aktus;
7.	Prioritetas teikiamas pareiškėjams:
7.1.	įregistruotiems ir veikiantiems Anykščių rajono savivaldybės teritorijoje;
7.2.	turintiems įdarbintus savo įstaigoje specialistus, kurių paslaugos gali būti perkamos iš kitų asmenų.
8.	Partneris per visą Projekto įgyvendinimo laikotarpį turės:
8.1.	vykdyti veiklas, kurios nurodytos Plano 15 punkte;
8.2. teikti integralią pagalbą vaikui su negalia, suaugusiam asmeniui su negalia,  senyvo amžiau asmeniui  iki 10 valandų per parą, iki 7 dienų per savaitę;
8.3 užtikrinti, kad integralios pagalbos paslaugos  būtų kokybiškos ir prieinamos visiems turintiems teisę gauti šią pagalbą asmenims; 
8.4. pasibaigus kiekvienam ketvirčiui iki einamojo mėnesio 10 dienos elektroninių ryšių priemonėmis teikti  Europos socialinio fondo agentūrai (ESFA) ir Anykščių rajono savivaldybės administracijos Socialinės paramos skyriui ketvirčio integralios pagalbos teikimo ataskaitas, užpildydami formą, pateiktą Plano priede. 
8.5.	viešinti veiklas savo interneto svetainėje ir teikti Anykščių rajono savivaldybės administracijos Socialinės paramos skyriui prašomą informaciją apie vykdomas veiklas.


III SKYRIUS
REIKALAVIMAI TEIKIAMOMS PARAIŠKOMS

9.	Atrankai teikiama paraiška rengiama užpildant Aprašo 1 priede nustatytą formą.
10.	Paraiškoje turi būti nurodyta:
10.1. išsami informacija apie pareiškėją (kontaktai, vadovas / atsakingas asmuo ir kt.)
10.2. dienos socialinės globos ir slaugos paslaugų teikimo patirtis Anykščių rajono savivaldybės teritorijoje);
10.3. planuojamas paslaugų gavėjų skaičius; 
10.4.	detalus Projekto išlaidų pagrindimas. Projekto išlaidos turi būti planuojamos vadovaujantis Plane nustatytomis finansavimo sąlygomis. 
11.	Paraiška turi būti pasirašyta asmens, turinčio teisę veikti pareiškėjo vardu, ir patvirtinta antspaudu, jei pareiškėjas privalo antspaudą turėti.
12.	Paraiška turi būti užpildyta kompiuteriu, lietuvių kalba, išspausdinta ir kartu su pridedamais dokumentais tvarkingai susegta. Kartu su paraiška teikiami dokumentai turi būti parengti lietuvių kalba. Ne lietuvių kalba, ne kompiuteriu užpildyta ar nesusegta paraiška nebus vertinama. Visi paraiškos ir pridedamų dokumentų lapai turi būti sunumeruoti eilės tvarka.
13.	Kartu su paraiška privaloma pateikti šiuos dokumentus:
13.1.	steigimo dokumentų (įstatų, nuostatų, steigimo sutarties ar kt.) patvirtintą kopiją;
13.2. asmens, turinčio teisę veikti pareiškėjo vardu, šią teisę įrodantį dokumentą arba įgaliojimą;
13.3. dienos socialinės globos ir slaugos paslaugų teikimo Anykščių rajono savivaldybės teritorijoje patirtį ir jos trukmę pagrindžiančius dokumentus;
13.4. įstaigos socialinės globos vaikams su negalia, suaugusiems asmenims su negalia, senyvo amžiaus asmenims namuose licenciją;
13.5. įstaigos asmens sveikatos priežiūros licenciją teikti bendrosios praktikos slaugos ar bendruomenės slaugos paslaugas;
13.6. higienos pasus ir kitus dokumentus, reikalingus šioms paslaugoms teikti;
[bookmark: _Hlk115420842]13.7. Šio Aprašo 6.1.2.4 ir 6.1.2.5 papunkčiuose nurodytų specialistų, teiksiančių integralią pagalbą, reikiamą kvalifikaciją pagrindžiančius dokumentus (diplomo, sertifikato, licencijos ir k.t.) kopijas;
13.8. Šio Aprašo 6.1.2.4 ir 6.1.2.5 papunkčiuose nurodytų specialistų, teiksiančių integralią pagalbą, įdarbinimą pagrindžiančius dokumentus (darbo sutarties ar kt.) kopijas;
13.9. jungtinės veiklos (partnerystės) sutarčių kopijas, jeigu integralios pagalbos paslaugų teikimui reabilitacijos specialistų, psichologų paslaugos perkamos iš kitų asmenų;
13.10.	asmens, turinčio teisę veikti pareiškėjo vardu, pasirašytą laisvos formos pažymą, kurioje nurodoma, kad:
13.10.1.	nėra likviduojamas, sustabdęs ar apribojęs veiklą;
13.10.2.	nėra įsiteisėjusio teismo sprendimo dėl paramos iš ES ir /ar Lietuvos Respublikos biudžeto lėšų naudojimo pažeidimų;
13.10.3.	neturi neįvykdytų mokesčių ar socialinio draudimo įmokų mokėjimo įsipareigojimų pagal Lietuvos Respublikos teisės aktus;
13.10.4.	teikdamas paraišką nėra pateikęs melagingos informacijos;
14.	Partneris gali pateikti ir kitus dokumentus ir / ar informaciją, galinčius padėti vertinti paraišką.

IV SKYRIUS
PARAIŠKŲ TEIKIMO TVARKA

15.	Kvietimas teikti paraiškas skelbiamas Anykščių rajono savivaldybės interneto svetainėje www.anyksciai.lt. 
16.	Pareiškėjas pateikia paraiškos originalą (užpildytą, pasirašytą, ir priedus). Dokumentų kopijos privalo būti patvirtintos laikantis Dokumentų rengimo taisyklių, patvirtintų Lietuvos vyriausiojo archyvaro 2011 m. liepos 4 d. įsakymu Nr. V-117 „Dėl Dokumentų rengimo taisyklių patvirtinimo“, reikalavimų.
17.	Paraiška turi būti pateikta ne vėliau kaip iki kvietime, paskelbtame Anykščių rajono savivaldybės interneto svetainėje www.anyksciai.lt. nurodytos datos ir laiko, elektroniniu paštu (socialinis@anyksciai.lt)  (pasirašytas kvalifikuotu elektroniniu parašu), paštu registruotu laišku, įteikta pašto kurjerio arba pareiškėjo (ar jos įgalioto asmens) asmeniškai, užklijuotame voke su užrašu „Integralios pagalbos teikimo įgyvendinant 2021-2027 metų Europos Sąjungos fondų investicijų programos lėšomis finansuojamo projekto partnerio teikti integralios pagalbos paslaugas atrankai“, adresu: Anykščių rajono savivaldybės administracijos socialinės paramos skyrius, J. Jablonskio g. 32, LT-29111 Anykščiai, 103 kab.
18.	Paraiškos, pateiktos vėliau nei kvietime nurodytas terminas, nebus vertinamos.
19.	Gautas paraiškas DVS sistemoje „Kontora“ registruoja Anykščių rajono savivaldybės administracijos Socialinės paramos skyrius. Konkursui pasibaigus, paraiškos, kurios nebuvo atrinktos, pareiškėjui negrąžinamos ir saugomos vienus metus, kitos – Lietuvos Respublikos teisės aktų nustatyta tvarka.
20.	Paraiškų teikimo klausimais informaciją teikia Anykščių rajono savivaldybės administracijos Socialinės paramos skyriaus vedėjo pavaduotoja Laura Stalauskaitė, tel. (8 381) 58 377.

V SKYRIUS
PARAIŠKŲ VERTINIMAS IR ATRANKA

21.	Paraiškas vertina Projekto Komisija, sudaroma Anykščių rajono savivaldybės administracijos direktoriaus įsakymu iš ne mažiau kaip 3 narių.
22.	Komisijos nariai raštu įvertina kiekvieną paraišką, užpildydami paraiškos vertinimo anketą (Aprašo 2 priedas).
23.	Jeigu atliekant vertinimą Komisijos nariui kyla neaiškumų ar trūksta informacijos, Komisijos narys gali paprašyti pareiškėją paaiškinti, papildyti arba patikslinti paraiškoje pateiktą informaciją per 3 darbo dienas nuo šio prašymo gavimo. Nepateikus prašomos informacijos paraiška atmetama.
24.	Skaičiuojant paraiškai suteiktą balą, yra skaičiuojamas visų Komisijos narių skirtų balų vidurkis. Paraiška, surinkusi mažiau nei 35 balus, atmetama.
25.	Paraiškų vertinimas turi būti atliktas per 10 darbo dienų nuo paraiškų pateikimo termino pabaigos.
26.	Komisija, baigusi paraiškų vertinimo procedūras, paraiškų vertinimo rezultatus įformina Komisijos posėdžio protokolu. 
27.	Atrankos rezultatai skelbiami Anykščių rajono savivaldybės interneto svetainėje www.anyksciai.lt.  o atranką laimėjęs  pareiškėjas  apie atrankos rezultatus informuojami raštu per 3 darbo dienas nuo Komisijos posėdžio protokolo surašymo. 
28.	Atrankoje dalyvavę, tačiau nelaimėję pareiškėjai apie vertinimo rezultatus informuojami raštu, nurodant tokio sprendimo priėmimo priežastis ir jo apskundimo tvarką, per 3  darbo dienas nuo Komisijos posėdžio protokolo surašymo.
29.	Jei atrinktas vienintelis Projekto partneris pasitraukia Projekto įgyvendinimo metu,  skelbiama nauja atranka. 






VI SKYRIUS
KOMISIJOS DARBO ORGANIZAVIMAS

30.	Komisijos darbą organizuoja ir jai vadovauja Komisijos pirmininkas, jo nesant – Komisijos pirmininko pavaduotojas. Komisija savo darbe vadovaujasi Lietuvos Respublikos įstatymais, Lietuvos Respublikos Vyriausybės nutarimais ir kitais teisės aktais bei šiuo Aprašu.
31.	Komisiją techniškai aptarnauja Komisijos sekretorius, paskirtas Anykščių rajono savivaldybės administracijos direktoriaus įsakymu.
32.	Komisijos darbo forma yra posėdžiai. Komisijos posėdžius šaukia Komisijos pirmininkas, jo nesant – Komisijos pirmininko pavaduotojas. Posėdžiai yra teisėti, kai juose dalyvauja ne mažiau kaip du trečdaliai Komisijos narių.
33.	Pirmasis Komisijos posėdis šaukiamas ne vėliau kaip per 3 darbo dienas nuo paskutinės nustatytos paraiškų pateikimo atrankos konkursui dienos.
34.	Pradėdami darbą Komisijos nariai privalo pasirašyti konfidencialumo pasižadėjimą ir nešališkumo deklaraciją (Aprašo 3 ir 4 priedai).
35.	Komisijos narys negali turėti privačių interesų, tiesiogiai ar netiesiogiai susijusių su pareiškėju, kurio paraiška yra svarstoma. Jeigu yra pagrindo manyti, kad Komisijos nario dalyvavimas svarstant ir priimant sprendimą dėl konkrečios paraiškos sukels interesų konfliktą, tas Komisijos narys pats arba Komisijos pirmininko, o jo nesant – Komisijos pirmininko pavaduotojo reikalavimu turi nusišalinti nuo šios procedūros. Į Komisijos posėdžio protokolą įrašoma informacija apie galimą interesų konfliktą. Nusišalinus Komisijos pirmininkui, Komisijos pirmininko pareigas toliau eina Komisijos pirmininko pavaduotojas.
36.	Komisijos nariai už konfidencialumo pasižadėjime ir nešališkumo deklaracijoje nustatytų elgesio normų pažeidimus atsako teisės aktų nustatyta tvarka.
37.	Komisijos sprendimai įforminami protokolu, kurį pasirašo Komisijos pirmininkas, o jo nesant – Komisijos pirmininko pavaduotojas ir Komisijos sekretorius. Protokolai parengiami ne vėliau kaip per 3 darbo dienas po posėdžio. Komisijos narys turi teisę pareikšti savo atskirąją nuomonę, kuri fiksuojama protokole.

VII SKYRIUS
BAIGIAMOSIOS NUOSTATOS

38.	Anykščių rajono savivaldybės administracija neprisiima atsakomybės, jei dėl paraiškoje nurodytų klaidingų duomenų ryšiams palaikyti (adreso, telefono, fakso numerio, el. pašto adreso) partnerio nepasiekia laiškai arba su juo negalima susisiekti telefonu.
39.	Partneriui, teikiančiam paraišką, siunčiama elektroniniu paštu informacija laikoma oficialia.
40.	Teikdami paraišką atrankai, pareiškėjai sutinka, kad informacija, pateikta paraiškoje (išskyrus informaciją, kuri negali būti viešinama teisės aktų nustatyta tvarka), gali būti viešinama.
41.	Komisijos priimti sprendimai gali būti skundžiami Lietuvos Respublikos administracinių bylų teisenos įstatymo nustatyta tvarka.


                                                               _______________

[bookmark: _Hlk115786211]Integralios pagalbos teikimo įgyvendinant 2021–2027 metų Europos Sąjungos fondų investicijų programos lėšomis finansuojamo projekto partnerių atrankos Anykščių rajono savivaldybėje tvarkos aprašo
1 priedas


(Pareiškėjo pavadinimas)

Anykščių rajono savivaldybės administracijai

INTEGRALIOS PAGALBOS PASLAUGŲ TEIKIMO  VAIKAMS SU NEGALIA, SUAUGUSIEMS SU NEGALIA IR SENYVO AMŽIAUS ASMENIMS. PARAIŠKA

___________________
(Data)
1.	Pareiškėjo duomenys
	Juridinio / fizinio asmens kodas
	

	Pareiškėjo statusas
	

	Registravimo data
	

	Pareiškėjas yra įregistruotas ir veikiantis (veiklą vykdantis) Anykščių rajono savivaldybės teritorijoje
	□ Taip                                         □ Ne

	Patirtis teikiant dienos socialinės globos ir slaugos paslaugas Anykščių rajono savivaldybės teritorijoje (trukmė) 
	

	Kontaktai (adresas, telefonas, el. p. adresas)
	

	Vadovas / Atsakingas asmuo (vardas ir pavardė, pareigos, tel.,  el. p. adresas)
	

	Kontaktinis asmuo (vardas ir pavardė, pareigos, tel., el. p. adresas)
	



2.	Informacija apie tikslinę grupę ir darbuotojus
	Tikslinė grupė (turi atitikti Aprašo 4.5 punkte nurodytus reikalavimus)
	

	Planuojamas paslaugos gavėjų skaičius
	

	Žmogiškieji ištekliai – paslaugų teikėjų kvalifikacija ir skaičius, jų darbo krūvis ir darbo laiko trukmė
	Aprašoma, kokia specialistų kvalifikacija, jų pareigybių skaičius ir asmenų skaičius, numatomas darbo krūvis ir darbo laiko trukmė (pvz., soc. darbuotojas – 10 val. per mėn., individualios priežiūros darbuotojas – 8 val. per dieną, 5 dienas per savaitę, 7 dienas per savaitę, tik savaitgaliais ir pan.). Nurodoma, ar yra / bus įdarbinti specialistai ir kokie.

	Projekto veiklos įgyvendinimo trukmė (mėn.)
	

	Kita papildoma informacija, susijusi su integralios pagalbos tento paslaugų teikimu (turimi resursai ir kt.) 
	



3.	Reikalingos lėšos, finansuojamos pagal Plano 22 punktą
	Darbo užmokestis eurais
	Pateikti pagal atskiras pareigybes

	Socialinio draudimo įmokos
	

	Priemonės ir paslaugos, (finansuojamos pagal  Plano 22 punktą)
	Nurodyti priemones  ir paslaugas, reikalingas veiklų vykdymui užtikrinti, bei jų išlaidų sumas

	Iš viso planuojamos lėšos eurais
	



4.	Trumpas pareiškėjo vykdomos veiklos aprašymas, patirtis, susijusi su numatoma vykdyti veikla, socialinių paslaugų teikimo patirtis, darbo patirtis (įgyvendinamų / vykdomų projektų skaičius ar projektų, kuriuose buvo dalyvauta, skaičius per paskutinius 3 metus (projektai turi būti susiję su numatomomis teikti paslaugomis ar panašia veikla)


5.	Su paraiška pateikti priedai:
	Steigimo dokumentų (įstatų, nuostatų, steigimo sutarties, verslo liudijimo ar kt.) patvirtinta kopija*

	Įstaigos socialinės globos vaikams su negalia, suaugusiems asmenims su negalia, senyvo amžiaus asmenims namuose licencijos kopija;

	Įstaigos asmens sveikatos priežiūros licencijos teikti bendrosios praktikos slaugos ar bendruomenės slaugos paslaugas kopija;

	Higienos pasų ir kitų dokumentų, reikalingų šioms paslaugoms teikti kopijos;

	Asmens, turinčio teisę veikti pareiškėjo vardu, šią teisę įrodantis dokumentas arba įgaliojimas; 

	Asmens, turinčio teisę veikti pareiškėjo vardu, pasirašyta laisvos formos pažyma, kurioje nurodoma apie įvykdytas Aprašo 14.9 papunktyje nustatytas pareigas;

	Projektą įgyvendinsiančių darbuotojų kvalifikaciją pagrindžiančių dokumentų (diplomo, sertifikato, licencijos ir kt.) kopijos*

	Jungtinės veiklos (partnerystės) sutartys, kaip tai nustatyta Aprašo 6.1.2.6.papunktyje;

	Dienos socialinės globos ir slaugos paslaugų teikimo Anykščių rajono savivaldybės teritorijoje patirtį ir jos trukmę pagrindžiančius dokumentus;

	Kiti dokumentai, susiję su paraiškos 4 punkte nurodyta informacija (teikiami Pareiškėjo nuožiūra) 


* Kopiją gali patvirtinti pats asmuo, kuriam išduotas dokumentas, arba asmuo, turintis teisę veikti pareiškėjo vardu.


Pareiškėjas, teikdamas paraišką atrankai, sutinka, kad informacija, pateikta paraiškoje (išskyrus informaciją, kuri negali būti viešinama teisės aktų nustatyta tvarka), gali būti viešinama su konkursu susijusioje medžiagoje.

_____________________	____________	______________________
	(Pareigų pavadinimas)	(Parašas)	(Vardas ir pavardė)
	A. V.

2 priedas

PARAIŠKOS VERTINIMO ANKETA
                                              _________________________________
(Paraišką pateikusio pareiškėjo pavadinimas)

	Eil. Nr.
	Vertinimo kriterijai
	Maksimalus galimų balų skaičius
	Rekomenduojami balai
	Skiriami balai

	1.
	Pareiškėjas atitiktis Aprašo 8 punkte nustatytiems prioritetams:
· neatitinka nė vieno prioriteto;
· atitinka 1 prioritetą;
· atitinka 2 prioritetus.
	10
	

0
5
10

	

	2.
	Dienos socialinės globos ir slaugos paslaugų teikimo Anykščių rajono savivaldybės teritorijoje patirtis:
·  nuo 2 iki  3 metų;
· daugiau kaip 3 metų. 
	10
	



5
10
	

	3.
	Veiklos aprašymas (nuosekliai ir išsamiai aprašyta tikslinė grupė,  realus ir pagrįstas darbuotojų darbo krūvis ir darbo laikas):
· trūksta nuoseklumo ir išsamumo;
·  nuoseklus, tačiau neišsamus;
·  nuoseklus ir išsamus.
	10
	



0
5
10
	

	4. 
	Planuojamas paslaugų gavėjų skaičius:
· ne mažiau kaip 10 asmenų;
· ne mažiau kaip 20 asmenų;
· ne mažiau kaip 30 asmenų.

	20
	
5
10
20

	

	5.
	Reikalingų lėšų pagrindimas:
· lėšos nepagrįstos ir neaiškios;
· lėšos nepakankamai pagrįstos ir aiškios;
· lėšos pagrįstos ir aiškios.
	20
	


0
10
20
	

	Bendra balų suma
	70
	
	

	Komisijos nario išvada


	


Surinkus mažiau nei 35 balus – paraiška atmestina.

_____________________	_________________	_________________
(Vardas, pavardė)	(Parašas)	(Data)
Integralios pagalbos teikimo įgyvendinant 2021–2027 metų Europos Sąjungos fondų investicijų programos lėšomis finansuojamo projekto partnerių atrankos Anykščių rajono savivaldybėje tvarkos aprašo
3 priedas


ANYKŠČIŲ RAJONO SAVIVALDYBĖS ADMINISTRACIJA

_____________________________
(Komisijos nario vardas ir pavardė)


PARTNERIO ATRANKOS KOMISIJOS NARIO
KONFIDENCIALUMO PASIŽADĖJIMAS

2022 m. ________________ d.



Būdamas Integralios pagalbos teikimo įgyvendinant 2021-2027 metų Europos Sąjungos fondų investicijų programos lėšomis finansuojamo projekto partnerių atrankos Anykščių rajono savivaldybėje komisijos 				:
                                 (pirmininku, pirmininko pavaduotoju, nariu)
1.	Pasižadu:
1.1.	neteikti tretiesiems asmenims informacijos, ir tik įstatymų ir kitų teisės aktų nustatytais tikslais ir tvarka naudoti informaciją, kuri man taps žinoma nagrinėjant paraiškas ir jų priedus;
1.2.	man patikėtus dokumentus saugoti tokiu būdu, kad tretieji asmenys neturėtų galimybės su jais susipažinti ar pasinaudoti.
2.	Man išaiškinta, kad konfidencialia informacija laikoma visa informacija, susijusi su paraiškų ir jų priedų nagrinėjimu.
3.	Esu įspėtas/-a, kad pažeidęs šį pasižadėjimą, vadovaujantis Lietuvos Respublikos įstatymų ir kitų teisės aktų nustatyta tvarka, turėsiu atlyginti padarytus nuostolius.


___________________		__________________________
(Parašas)		               		 (Vardas, pavardė)

	4 priedas


NEŠALIŠKUMO DEKLARACIJA DĖL OBJEKTYVIŲ SPRENDIMŲ PRIĖMIMO BEI VIEŠŲJŲ IR PRIVAČIŲ INTERESŲ KONFLIKTO VENGIMO

______________________
(data)
Aš, __________________________________________________________, būdamas (-a)
(vardas ir pavardė) Integralios pagalbos projekto partnerių atrankos Anykščių rajono savivaldybėje partnerių atrankos Anykščių rajono savivaldybėje komisijos (toliau – Komisija) nariu:       
1. pasižadu savo pareigas atlikti objektyviai, dalykiškai, be išankstinio nusistatymo, vadovaudamasis (-i) įstatymų viršenybės, skaidrumo, nešališkumo, teisėtumo, sąžiningumo principais;
2. pasižadu informuoti Komisijos pirmininką arba Anykščių rajono savivaldybės administracijos (toliau – konkursą organizuojanti įstaiga) direktorių (kai nusišalina Komisijos pirmininkas) apie esamą interesų konfliktą ir nusišalinti nuo dalyvavimo tolesnėje procedūroje, jei man dalyvaujant, rengiant, svarstant ar priimant Komisijos sprendimus:
2.1. šiose procedūrose dalyvauja asmenys, iš kurių aš ar man artimi asmenys gauna bet kurios rūšies pajamų ar kitokio pobūdžio naudos;
2.2. aš ar man artimi asmenys yra procedūrose dalyvaujančio juridinio asmens steigėjas, akcininkas ar dalininkas, darbuotojas ar valdymo organo narys;
2.3. dėl bet kokių kitų aplinkybių negaliu laikytis 1 punkte nustatytų principų;
3. jei paaiškėtų, kad mano dalyvavimas rengiant, svarstant ar priimant Komisijos sprendimus gali sukelti interesų konfliktą, pasižadu nedelsdamas (-a) informuoti apie tai Komisijos pirmininką arba konkursą organizuojančios įstaigos direktorių (kai nusišalina Komisijos pirmininkas) ir nusišalinti nuo sprendimo priėmimo procedūros.

Žinau, kad kilus šališkumo ar interesų konflikto grėsmei galiu būti nušalintas (-a) nuo dalyvavimo tolesnėje procedūroje.

Man išaiškinta, kad man artimi asmenys yra artimieji giminaičiai bei svainystės ryšiais susiję asmenys, kaip jie apibrėžti Lietuvos Respublikos civilinio kodekso 3.135 ir 3.136 straipsniuose, taip pat sutuoktinis, sugyventinis ar partneris, sutuoktinio, sugyventinio ar partnerio vaikai (įvaikiai), tėvai (įtėviai), broliai (įbroliai), seserys (įseserės) bei mano įtėviai, įvaikiai, įbroliai, įseserės.

______________________              ____________________          _________________________
(nurodomos pareigos)                                     (parašas)                                          (vardas ir pavardė )  

